stanford-oval/wikipedia huggingface dataset:
Pat Robertson
Julkisia lausuntoja > Hyökkäyksiä muita uskontokuntia vastaan

Robertson kritisoi usein islamia 700 Clubin lähetyksissä; esimerkiksi vuonna 1995 hän nimitti islamia kristilliseksi harhaopiksi, ja 14. heinäkuuta 2005 hän väitti 700 Clubissa islamin "pohjimmillaan opettavan väkivaltaa". 13. maaliskuuta 2006 hän kommentoi profeetta Muhammadia esittävistä pilakuvista noussutta kohua väittämällä muslimien haluavan hallita koko maapalloa. Hän sanoi pilakuvakohun paljastavan "minkälaisten ihmisten kanssa olemme tekemisissä. Nämä ihmiset ovat seonneita fanaatikkoja, ja haluan sanoa nyt: uskon tämän olevan demonisen voiman motivoimaa. Tämä on Saatanasta ja meidän on aika tunnistaa, minkä kanssa olemme tekemisissä."
Robertson vastusti myös hindulaisuutta pitkään. 23. maaliskuuta 1995 hän juonsi hindulaisuuden vastaisen TV-ohjelman, jossa hän kutsui hindulaisuutta demoniseksi ja epäjumalia palvovaksi, ja vaati hindujen pitämistä poissa Yhdysvalloista.
Robertsonin kritiikki ei rajoittunut ei-kristillisin uskontoihin; 14. tammikuuta 1991 hän hyökkäsi eri protestanttisten uskontokuntien kimppuun ja kritisoi vaatimuksia, joiden mukaan hänen pitäisi suhtautua kohteliaasti eri kristillisiin uskontokuntiin: "Roskaa. Ei minun tarvitse olla kohtelias Antikristuksen hengelle."
Julkisia lausuntoja > Väitteitä rukouksensa voimasta

Robertson väitti käyttäneensä rukouksensa voimaa ohjatakseen hurrikaaneja; hän sanoi ohjanneensa muun muassa Gloria ja Felix ‑hurrikaaneja Yhdysvaltain itärannikolta.[lähde? ]
Julkisia lausuntoja > Hyökkäyksiä feminismiä, homoutta ja liberalismia vastaan

Robertson kuvasi feminismiä "sosialistiseksi, perheen vastaiseksi liikkeeksi, joka rohkaisee naisia jättämään aviomiehensä, tappamaan lapsensa, harjoittamaan noituutta, tuhoamaan kapitalismin ja ryhtymään lesboiksi". Robertson oli näissä asioissa usein samaa mieltä Jerry Falwellin kanssa, ja kannatti Falwellin näkemystä, jonka mukaan syyskuun 11. päivän terrori-iskut johtuivat "pakanoista, abortin kannattajista, feministeistä, homoista, lesboista ja Amerikan Siviilioikeuksien Unionista (ACLU)". Kun Falwellin lausunnosta nousi kohu, Robertson perui kannatuksensa ja sanoi, ettei ollut ymmärtänyt, mitä Falwell tarkkaan ottaen sanoi.
8. kesäkuuta 1998 Robertson tuomitsi 700 Club ‑ohjelmassa Disney Worldin ja Orlandon kaupungin yksityisen "Gay Days" ‑viikonlopun sallimisesta. Robertsonin mukaan homoseksuaalisuuden hyväksymisestä saattaisi seurata hurrikaaneja, maanjäristyksiä, tornadoja, terrori-iskuja ja "mahdollisesti meteoriitti". Lausunnosta seuranneen kohun johdosta Robertson palasi aiheeseen 24. kesäkuuta, jolloin hän lainasi Ilmestyskirjaa tukena näkemykselleen.
21. maaliskuuta 2006 Robertson teki 700 Clubissa kirja-arvostelua David Horowitzin yhdysvaltalaisten yliopistojen radikaaliprofessoreita kritisoivasta kirjasta The Professors, ja sanoi kirjassa kritisoitujen professorien olevan vain muutamia "30 000–40 000" vasemmistolaisprofessorista Yhdysvalloissa, joita hän nimitti "rasisteiksi, murhaajiksi, perversseiksi ja al-Qaidan tukijoiksi". Myöhemmin samassa ohjelmassa hän kuvaili samoja professoreja "umpikommunisteiksi".
Julkisia lausuntoja > Lausuntoja Yhdysvaltain politiikasta

Robertson kritisoi usein Yhdysvaltain hallitusta ja eri poliittisia ryhmittymiä ankarasti 700 Club ‑ohjelmassaan. Robertson muun muassa sanoi, että ydinaseen räjäyttäminen Yhdysvaltain ulkoministeriössä olisi hyvä ja tarpeellinen teko. Hän myös pilkkasi kirkon ja valtion erossa pitämistä kannattavia aktiiveja muun muassa väittäen, että nämä pitäisivät kirkon ja valtion epäsopivana yhdistämisenä esimerkiksi sitä, että valtion palokunta sammuttaisi tulipalon kirkossa. Robertsonin kritisoimat aktivistit kiistävät sanoneensa koskaan mitään edes tähän viittaavaa.
Julkisia lausuntoja > Hugo Chávezin murhavaatimus

Robertson pääsi kansainvälisiin otsikoihin vaadittuaan vuonna 2005 Venezuelan presidentti Hugo Chávezin salamurhaamista. Robertson väitti Chávezin muuttavan Venezuelan "tukikohdaksi kommunistien soluttautumiselle ja muslimiekstremismille koko Amerikan mantereella", ja ehdotti salamurhaa sotaa parempana keinona, koska se olisi halvempaa, ja öljytoimitukset jatkuisivat.
Julkisia lausuntoja > Viesti Doverille

10. marraskuuta 2005 Robertson kertoi Pennsylvanian Doverin asukkaille 700 Clubin lähetyksessä, että he olivat hylänneet Jumalan äänestäessään opetuslautakunnasta ulos kaikki älykkään suunnittelun eli uskonnollisen maailmankatsomuksen kannattajat. Robertson sanoi: "Haluan sanoa kaikille Doverin hyville asukkaille: Jos alueellanne tapahtuu katastrofi, älkää pyytäkö Jumalalta apua – heititte hänet juuri ulos kaupungistanne". Myöhemmin hän ehdotti Doverin asukkaille, että he pyytäisivät hädän hetkellä apua Charles Darwinilta.
Julkisia lausuntoja > Kommentit Ariel Sharonista

700 Clubin pääotsikkona oli 5. tammikuuta 2006 Israelin pääministeri Ariel Sharonin saama aivoverenvuoto, jonka johdosta hän joutui sairaalahoitoon. Pat Robertson esitti aivoverenvuodon olevan mahdollisesti Jumalan kosto Sharonille siitä, että tämä oli aikonut neuvotteluissa luovuttaa maata palestiinalaisille. Hän esitti entisen pääministeri Jitzhak Rabinin tulleen murhatuksi samasta syystä. Robertsonin ilmoitus herätti suuttumusta ja järkytystä sekä Yhdysvaltain kristilliskonservatiivien piirissä että Israelissa; Israelin matkailuministeriö perui välittömästi yhteistyöprojektinsa Robertsonin kanssa kristillisen lomakeskuksen rakentamiseksi Genesaretinjärvelle.
Julkisia lausuntoja > Evoluutio

Robertson tuomitsi jyrkästi evoluutioteorian. Hän kutsui evolutionismia ateistien ”uskonnoksi” ja rikkomukseksi ensimmäistä käskyä vastaan. Hän myös julisti evolutionismin kultiksi ja sen aktiiviset kannattajat fanaatikoiksi.
Ig Nobel

Robertsonille myönnettiin vuoden 2011 matematiikan Ig Nobel ‑palkinto ansionaan maailman opettaminen tarkkaavaisemmaksi matemaattisia oletuksia ja laskelmia tehtäessä. Hän oli ennustanut maailmanlopun tapahtuvan vuonna 1982. Samalla palkittiin myös muun muassa Elizabeth Clare Prophet (maailmanloppu 1990) ja Harold Camping (mm. 2011).
Pieni Haukilampi (Uurainen)

| Pieni Haukilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°32′10″N, 25°17′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskupuro:  Palikkapuro Pihlajajokeen 
Järvinumero:  14.616.1.013
Mittaustietoja
Pinnankorkeus:  151,7 m  
Pituus:  630 m  
Leveys:  210 m  
Rantaviiva:  1,431 km  
Pinta-ala:  7,616 ha  
Tilavuus:  0.000083 km³ 
Keskisyvyys:  1,09 m  
Suurin syvyys:  2 m  
Saaria:  ei saaria 
 fiPieni Haukilampi 
Pieni Haukilampi  on Keski-Suomessa Uuraisissa  Haukimäen lähellä sijaitseva lampi.
Maantietoa

Lampi on 630 metriä pitkä, 210 metriä leveä, ja sen pinta-ala on 7,6 hehtaaria. Lammella ei ole kartan mukaan saaria. Lammen tilavuudeksi on saatu 83 000 kuutiometriä. Sen keskisyvyys on 1,1 metriä ja suurin syvyys on 2,0 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Murronjoen alueeseen (14.616) se kuuluu. Lammen vedenpinnan korkeus on 151,7 metriä mpy.
Rytmipeli

Rytmipelin pelaajia
Rytmipeli on musiikkipelien alalajityyppi, jonka pelit ovat pääasiassa tanssipelejä tai soitinsimulaattoreita. Pelien tavoitteena on painaa näppäimiä oikealla ajoituksella pelin antamassa järjestyksessä, jolloin soitettava musiikkikappale toistuu onnistuneesti. Monessa rytmipelissä on moninpelitila, jossa pelaajat kisaavat toisiaan vastaan saadakseen parhaimman pistetuloksen. Vaikka pelaamiseen voi käyttää normaaleja peliohjaimia, yleensä pelejä varten on kehitetty omat ohjaimensa. Tanssipelejä pelataan tanssimatolla ja soitinsimulaattoreita oikeita soittimia muistuttavilla ohjaimilla.
Rytmipeliksi voidaan luokitella myös pelit, joissa pelaajan liikuttelemaan hahmon liikkeisiin tulee vaikuttaa rytmin mukaan. Tavoitteena ei ole toisintaa kappaletta, vaan väistää mahdollisia vaaroja ja muita rangaistuksia mitä rytmin väärin tulkitseminen tuottaa. Tämän kaltaiset pelit sijoittuvat myös muihin videopelien alalajeihin ja niissä sekoitetaan monia eri lajityyppejä. Tasohyppelyt voivat sekoittaa pelityyliin mukaan myös rytmipelin elementtejä. Esimerkiksi osa Bit-Trip-pelisarjasta sijoittuu tasohyppelyn piiriin. Rytmipeliä on sovellettu  myös roguelike-peleihin, joissa rytmin tulkitsemisesta tulee osa pelin perusmekaniikka (esim. Crypt of the NecroDancer).
Videopelilajityypit
| --- | --- |
Toimintapeli:   Ammuntapeli ensimmäinen persoona  kolmas persoona  Shoot ’em up  Taktinen ammuntapeli  Valopistoolipeli  Beat ’em up  Taistelupeli 
Seikkailupeli:   Graafinen seikkailupeli  Tekstiseikkailupeli  Visual novel 
Toimintaseikkailupeli:   Hiiviskelypeli  Selviytymispeli  Selviytymiskauhupeli  Tasohyppely 
Tietokoneroolipeli:   Internet-roolipeli  Massiivinen monen pelaajan verkkoroolipeli  MUD  Roguelike  Taktinen roolipeli  Toimintaroolipeli 
Strategiapeli:   Valtiosimulaattori  Tykkipeli  Reaaliaikainen strategiapeli Tornipuolustuspeli  Reaaliaikainen taktiikkapeli  Vuoropohjainen strategiapeli  Vuoropohjainen taktiikkapeli 
Simulaatiopeli:   Kaupunginrakennussimulaattori  Liike-elämäsimulaattori  Rakentamissimulaattori  Sosiaalinen simulaatiopeli  Treffisimulaattori  Virtuaalinen eläintenhoito 
Kulkuneuvosimulaattori:   Ajopeli  Ajosimulaattori  Avaruuslentosimulaattori  Junasimulaattori  Lentopeli  Lentosimulaattori  Sukellusvenesimulaattori 
Muut lajityypit:   Hyötypeli  Managerointipeli  Musiikkipeli Rytmipeli  Oppimispeli  Partypeli  Pulmapeli  Urheilupeli
Pieni Havukkalampi (Viitasaari)

| Pieni Havukkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°00′50″N, 25°38′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskujoki:  suo-oja 
Järvinumero:  14.434.1.001
Mittaustietoja
Pinnankorkeus:  129,3 m  
Pituus:  240 m  
Leveys:  90 m  
Rantaviiva:  0,547 km  
Pinta-ala:  1,397 ha  
Saaria:  ei saaria 
 fiPieni Havukkalampi 
Pieni Havukkalampi tai Havukkalampi on Keski-Suomessa Viitasaarella  Huopanan lähellä sijaitseva lampi.
Maantietoa

Lampi on 240 metriä pitkä, 90 metriä leveä, ja sen pinta-ala on 1,4 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Huopanansuonpuron valuma-alueeseen (14.434) se kuuluu. Lammen vedenpinnan korkeus on 129,3 metriä mpy.
Sabine Hossenfelder

Sabine Hossenfelder vuonna 2017
Sabine Hossenfelder (s. 1976 Frankfurt am Main, Länsi-Saksa) on saksalainen fyysikko. Hän on työskennellyt Tukholmassa Pohjoismaisessa teoreettisen fysiikan instituutissa Norditassa. Hän on tarkastellut mahdollisuuksia tutkia, miten todellisuus toimii, jos teoria sallii meidän mitata ilmiöitä, jotka ovat niin pieniä, että niitä voi verrata niin sanottuun Planckin pituuteen, 1,6 × 10-35 metriin.
Hossenfelder teki pro gradun Hawkingin säteilystä. Hän väitteli 2003 aiheella "Schwarze Löcher in Extra-Dimensionen" ja jatkoi opintoja Yhdysvalloissa ja Kanadassa ennen kuin päätyi Norditaan, jossa hän työskenteli 2009–2015. Vuodesta 2015 hän on työskennellyt Frankfurt Institute for Advanced Studiesissa.
Hossenfelder on sitä mieltä, että tutkimus on jämähtänyt paikalleen. Syynä hän pitää tutkimuksen keskittymistä kauneuteen, eikä fysiikassa ole vuosikymmeniin tapahtunut perusteiden läpimurtoa. Hän käsittelee aihetta kirjassaan Lost in Math: How Beauty Leads Physics Astray (Basic Books 2018). Hän sanoo, että tiedeyhteisön ryhmädynamiikka vaikuttaa yksittäisen tutkijan tutkimustavoitteisiin.
Hossenfelderillä on Youtube-kanava, jossa hän popularisoi tiedettä ja teknologiaa
Hossenfelderin puoliso on Stefan Scherers, ja heillä on kaksoset.
Aiheesta muualla

Sabine Hossenfelderin blogi (englanniksi)
Ruskealanlampi

| Ruskealanlampi Hovinlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°36′13″N, 26°01′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jääsjärven alue (14.82)
Laskujoki:  ei laskuojaa 
Järvinumero:  14.821.1.003
Mittaustietoja
Pinnankorkeus:  98,4 m  
Pituus:  530 m  
Leveys:  220 m  
Rantaviiva:  1,585 km  
Pinta-ala:  7,209 ha  
Saaria:  1 
 fiRuskealanlampi 
Ruskealanlampi tai Hovinlampi on Päijät-Hämeessä Hartolassa  Ruskealan lähellä sijaitseva lampi.
Maantietoa

Lampi on 530 metriä pitkä, 220 metriä leveä, ja sen pinta-ala on 7,2 hehtaaria. Lammella on kartan mukaan yksi saari.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Jääsjärven alueella (14.82), jonka Jääsjärven lähialueeseen (14.821) se kuuluu. Lammen vedenpinnan korkeus on 98,4 metriä mpy.
SS Niagara (1846)

| SS Niagara |
| --- | --- |
 SS Niagara
Tyyppi:  palatsihöyry
Lippuvaltio:   Yhdysvallat
Omistaja:  H. S. Miller
Rakennustelakka:  Bidwell & Banta, Buffalo, New York
Luovutettu:  1845
Status:  tuhoutunut tulipalossa 24. syyskuuta 1856
Tekniset tiedot
Pituus:  75 m
Leveys:  34 jalkaa m
Korkeus:  14 jalkaa m
Bruttovetoisuus (GT):  1 009
Höyrylaiva SS Niagara oli vuonna 1846 vesille laskettu 74,7 metrin pituinen Collingwood Line -varustamon omistama siipiratasalus, niin kutsuttu "palatsihöyry" (engl. palace steamer). Alus oli rakennettu Pohjois-Amerikan Suurten järvien henkilö- ja rahtiliikenteeseen.
Onnettomuus

Alus lähti Sheboyganista Michiganistä 23. syyskuuta 1856 reitilleen Michiganjärven poikki kohti Wisconsinin Port Washingtonia. Aluksella oli kaikkiaan 170 matkustajaa sekä runsaasti lastia. Noin kello kuuden aikaan illalla aluksen konehuoneen lähistöllä havaittiin tulipalo, jonka seurauksena koneet ja siipirattaat pian pysähtyivät. Alus oli tuolloin noin 6–8 kilometrin päässä rannasta, ja se peittyi nopeasti savuun ja liekkeihin. Yritykset palon tukahduttamiseksi eivät onnistuneet.
Matkustajien pyrkiessä pelastusveneisiin aluksella syntyi paniikki, jonka seurauksena kaikki pelastusveneet yhtä lukuun ottamatta kaatuivat. Useita ihmisiä hyppäsi palavalta laivalta kylmään veteen. Useat alueella olleet alukset kiirehtivät onnettomuuspaikalle ja pelastivat vedestä suurimman osan matkustajista. Pelastettujen joukossa olivat myös aluksen päällikkö sekä suurin osa miehistöä, mutta yli 60 henkeä menehtyi yhdessä Wisconsinin historian pahimmista liikenneturmista. Menehtyneiden joukossa oli myös entinen Yhdysvaltain kongressin jäsen John B. Macy.
Palon raportoitiin syttyneen tahallisesti, joko tuhopolttona tai varomattoman tulenkäsittelyn vuoksi. Päällikkö kiisti väitteet, joiden mukaan palo olisi saanut alkunsa konehuoneesta, jota pidettiin paloturvallisena. Sen sijaan hänen mukaansa rahdin joukossa oli helposti itsestään syttyviä aineita. Tulipalon syttymissyytä ei koskaan saatu määriteltyä.
Niagaran hylky lepää 16–17 metrin syvyydessä wisconsinilaisen Belgiumin kylän edustalla Michiganjärvessä.
Rodrigo Perez

| Rodrigo Perez> Henkilötiedot |
| --- | --- |
Syntynyt: 1976
Kansalaisuus:   Espanja
Kyokushin-ottelija
Pituus:  175 cm
Paino:  77 kg
Vyöarvo:  1. dan
| Mitalit> Maa:   Espanja.Miesten kyokushin.Sveitsin Open  | Mitalit> Maa:   Espanja.Miesten kyokushin.Sveitsin Open  | Mitalit> Maa:   Espanja.Miesten kyokushin.Sveitsin Open  | Maa:   Espanja> Miesten kyokushin. |
| --- | --- | --- | --- |
|  Hopeaa | Lausanne 2022 | -80 kg |  |
| Espanjan Open  | Espanjan Open  | Espanjan Open  |  |
|  Pronssia | Badalona 2014 | -80 kg |  |
| Fuerteventura Open  | Fuerteventura Open  | Fuerteventura Open  |  |
|  Pronssia | Fuerteventura 2014 | avoin |  |
|  Pronssia | Fuerteventura 2016 | avoin |  |
Rodrigo Perez (s. 1976) on espanjalainen karateka. Hän saavutti Kyokushinissa Sveitsin Openissa hopea 2022 ja oli mukana vuoden 2017, 2021 ja 2022 EM-kilpailuissa.
Kilpaura

Tammikuussa 2014 Perez saavutti pronssia Fuerteventura Openissa. Myös maaliskuussa hän saavutti pronssia Espanjan Openissa.
Perez oli mukana Fuerteventura Openissa heinäkuussa 2016, jossa hän eteni välieriin saakka. Perez hävisi ottelunsa Jahmaine Christielle ja saavutti sen myötä pronssia.
Helmikuussa 2017 hän oli mukana Italian cupissa. Toukokuussa Perez oli mukana Ranskan EM-kilpailuissa. Hän hävisi Jawid Yusufille avauskierroksella.
Perez oli mukana Puolan EM-kilpailuissa marraskuussa 2021, jossa hän sijoittui 11 parhaan joukkoon, hävittyään avauskierrokselle Koos Van den hoovenille.
Perez saavutti menestystä huhtikuussa 2022 Sveitsin Openissa edettyään loppuotteluun saakka. Hän kuitenkin hävisi mestaruuden maanmiehelleen Elvis Bodachille. Perez oli mukana myös kesäkuussa Bulgarian EM-kilpailuissa, jossa hän jäi toistamiseen alkukierrokselle.
EM-sijoitukset

| Paikka | Päivä | Sijoitus |
| --- | --- | --- |
|  Ranska | 21.5.2017 | 28. |
|  Puola | 14.11.2021 | 9. |
|  Bulgaria | 12.6.2022 | 14. |
Rodrigo Possebon

Rodrigo Pereira Possebon (s. 13. helmikuuta 1989) on Brasiliassa syntynyt jalkapalloilija, jolla on Italian kansalaisuus. Possebon pelaa englantilaisessa jalkapalloseura Manchester Unitedissa. Ennen hän pelasi brasilialaisessa jalkapalloseura Internacionalissa, josta siirtyi Manchester Unitediin, josta meni lainalle portugalilaiseen seuraan Sporting Clube de Bragaan yhden kauden mittaiselle lainalle. Possebonin yleisin pelipaikka on keskikenttä. Maajoukkueessa Possebon edustaa Italian U20-joukkuetta.
Uran alku

Rodrigo Possebon aloitti pelaajauransa brasilialaisessa Internacionalissa pelaten puolustavana keskikenttäpelaajana. Manchester Unitedin pelaajatarkkailija John Calvert-Toulmin huomasi Possebon kyvyt, kun hän oli tarkkailemassa Internacionalissa pelanneita kaksosia, Fabio ja Rafael da Silvaa.
Ura Manchester Unitedissa

Manchester United teki sopimuksen Possebonin kanssa tammikuussa 2008. Possebon sai pelinumerokseen 34, koska se jäi yli, kun Ryan Shawcross lähti pois Manchester Unitedista. Possebon teki debyyttinsä ammattilaisena, kun hän pääsi kentälle Ryan Giggsin tilalle toisella puoliajalla lukemiin 1-1 päättyneessä ottelussa Newcastle Unitedia vastaan 17.8.2008.
Petter Bergman

| Petter Bergman |
| --- | --- |

Henkilötiedot
Syntynyt: 1934 Tukholma, Ruotsi
Kuollut: 1986 (51–52 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Petter Bergman (3. helmikuuta 1934 Tukholma, Ruotsi – 20. elokuuta 1986 Tukholma, Ruotsi) oli ruotsalainen runoilija ja kriitikko. Uransa alussa hänen runojaan leimasi romanttisuus ja ironia, mutta kokoelmassa Så länge krampen släpper hän käyttää suorempaa ja realistisempaa ilmausta.
Bergman kuului 1950-luvulla ruotsalaisen runouden ihmelapsiin ("mirakelpojkar", sillä kaikki olivat poikia). Hänen esikoiskokoelmansa ilmestyi 1953. Viimeiseksi hänen elinaikanaan ilmestyneeksi kokoelmaksi jäi Barndomens gator vaiheessa, jolloin häntä arvostettiin runoilijana. Hän alkoholisoitui varhain ja eristäytyi omiin oloihinsa ja painui kuolemansa jälkeen unohduksiin, eikä hän ole mukana ruotsalaisen runouden antologiassa vuodelta 2016.
Palkinnot ja tunnustukset

Carl Emil Englund -palkinto 1974
Nils Ferlin -palkinto 1971
Ruotsin radion runoopalkinto 1983
Teokset (valikoima)

Så länge krampen släpper, dikter 1967
Utsatt i musiken 1957–1973, dikter 1975
Barndomens gator, dikter 1983
Jag talar om någonting som är verkligt: dikter i urval, 1994
Aiheesta muualla

Kuvia tai muita tiedostoja aiheesta Petter Bergman Wikimedia Commonsissa
Rød Ungdom

| Rød Ungdom (RU) |
| --- | --- |
 Rukses Nuorat Punaiset Nuoret 

Perustettu:  1963 (Sosialistisk Ungdomsforbund) 1973 (nykyisellä nimellä)
Tyyppi:  poliittinen nuorisojärjestö
Päämaja:  Dronningens gate 22, Oslo
Toiminta-alue:   Norja
Jäsenet:  540 (2020)
Puheenjohtaja:  Alberte Bekkhus
Kattojärjestö:  Punaiset (emopuolue)
Aiheesta muualla
Sivusto
Infobox OKVirheellinen NIMI-arvo: 
Rød Ungdom (saameksi Rukses Nuorat, kveeniksi Punaiset Nuoret; lyh. RU) on vuonna 1973 perustettu norjalainen poliittinen nuorisojärjestö. Sen emopuolue on Punaiset.
Historia

RU:n edeltäjä Sosialistisk Ungdomsforbund (SUF) perustettiin vuonna 1963 sosialistisen kansanpuolueen nuorisojärjestöksi, mutta se irtautui emopuolueestaan vuonna 1969 kansainvälisen opiskelijaliikkeen ja maolaisuuden vaikutuksesta ja julistautui marxisti-leninistiseksi. Sille perustettiin uusi emopuolue kommunistinen työväenpuolue (AKP) vuonna 1973, ja SUF jatkoi sen nuorisojärjestönä uudella, nykyisellä nimellään Rød Ungdom. Vuonna 2007 AKP sulautui punaisen vaaliliiton kanssa (jonka nuorisojärjestönä RU myös toimi) uuteen Punaiset-puolueeseen, ja RU jatkoi sen nuorisojärjestönä.
Politiikka

RU kuvailee olevansa vallankumouksellinen järjestö, joka tavoittelee kommunismia. Se kannattaa myös feminismiä ja kansainvälistä solidaarisuutta, vaatii Norjan eroa Schengen-alueesta ja ETA:sta sekä tavoittelee läksytöntä koulua.
Aiheesta muualla

Järjestön kotisivut (norjaksi)
Kuvia tai muita tiedostoja aiheesta Rød Ungdom Wikimedia Commonsissa
RU osoittamassa mieltään sukupuolten välisiä palkkaeroja vastaan vappuna 2010.
Pieni Haukilampi (Mäntyharju, Kolkkala)

| Pieni Haukilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°23′23″N, 26°53′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Isoon Haukilampeen 
Järvinumero:  14.972.1.006
Mittaustietoja
Pinnankorkeus:  90,5 m  
Pituus:  270 m  
Leveys:  100 m  
Rantaviiva:  0,601 km  
Pinta-ala:  1,597 ha  
Saaria:  ei saaria 
 fiPieni Haukilampi 
Pieni Haukilampi  on Etelä-Savossa Mäntyharjulla  Kolkkalan lähellä sijaitseva lampi.
Maantietoa

Lampi on 270 metriä pitkä, 100 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 90,5 metriä mpy.